November 2015

November 2015, kroonika 2015. aasta november algas pühapäeval ja lõpeb 30 ööpäeva hiljem esmaspäeval. Kuupäevad:   1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 Ameerika Ühendriikide riigisekretär John Kerry kohtus Samarkandis Usbekistani presidendi Islom Karimoviga. Kohtumisel osalesid ka Kasahstani, Kõrgõzstani, Tadžikistani ja Türkmenistani valitsuste esindajad. Kohtumise keskseks teemaks oli Kesk-Aasia riikide ja Ameerika Ühendriikide julgeolekualane koostöö. Ameerika Ühendriikide Protestantliku Episkopaalkiriku peana seati Washingtonis ametisse Põhja-Carolina piiskop Michael Curry. Temast sai sellega Ameerika Ühendriikide suurima anglikaani kiriku esimene mustanahaline juht. Aserbaidžaanis toimusid parlamendivalimised. Mehhiko Colima osariigi ajutise kubernerina astus ametisse Ramón Pérez Díaz. Nigeri pealinnas Niameys avaldasid tuhanded inimesed meelt presidendivalimiste ettevalmistuste vastu. Meeleavaldajate hinnangul on valijate register rikutud ning seda tuleks enne kasutamist täielikult ja sõltumatult kontrollida. Somaalia pealinnas Muqdishos ründasid äärmusliku islamiliikumise Ash-Shabāb võitlejad Sahafi hotelli. Islamistid õhkisid hotellis kaks pommi; seejärel õnnestus neil hotell oma kontrolli alla võtta. Julgeolekujõud vallutasid hotelli pärast tunde kestnud tulevahetust tagasi, hukkunuid oli vähemalt 13. Türgis toimusid ennetähtaegsed parlamendivalimised. Valimistel saavutas absoluutse enamuse ka seni võimul olnud Õigluse ja Arengu Partei, mis kogus 49,34% valijate häältest ja sai 315 kohta 550-liikmelises parlamendis. Paremuselt teise tulemuse saavutas suurim opositsioonierakond Vabariiklik Rahvapartei, mida toetas 25,42% valijatest ja mis sai parlamendis 134 kohta. Valimisaktiivsus oli 84,09%. Burundi president Pierre Nkurunziza kehtestas riigi elanikele ebaseaduslike relvade loovutamise tähtajaks 7. novembri ja teatas, et tähtaega eiravaid inimesi koheldakse edaspidi rahvavaenlastena. Presidendi otsuse tingis riigi pealinnas Bujumburas kuid kestnud vägivallalaine; selle vallandas omakorda juulis toimunud referendum, millega president sai õiguse oma ametikohale tagasi kandideerida ka kolmandaks ametiajaks. Iraagi parlament kiitis ühehäälselt heaks otsuse, mille kohaselt ei saa peaminister Ḩaidar al-‘Ibādī valitsus enam ilma parlamendi nõusolekuta läbi viia suuremaid reforme. Kõrgõzstani parlamendis jõudsid neli erakonda kokkuleppele uue valitsuskoalitsiooni moodustamises. Peaministri kandidaadina otsustas uus koalitsioon toetada senist peaministrit Temir Sarijevit. Türgi politsei korraldas reidi vasakpoolse uudisteajakirja Nokta toimetusse ja pidas kinni 2 ajakirja toimetajat. Ühtlasi keelas prokuratuur ajakirja viimase numbri levitamise. Vastavad sammud kutsus esile ajakirja kaanekujundus, millel oli eelmise päeva valimistulemustele viidates ära trükitud sõnad "kodusõja algus". Vatikani võimud teatasid, et on kahtlusalustena 2013. aastal salajaste dokumentide lekitamises ajakirjandusele vahistanud majandusasjade prefektuuri aseprefekti piiskop Lucio Ángel Vallejo Balda ja avalike suhete konsultandi Francesca Chaouqui. Eestisse saabus ametlikule kahepäevasele visiidile Gruusia peaminister Irakli Garibašvili, kes kohtus siin Eesti presidendi Toomas Hendrik Ilvese, XIII Riigikogu esimehe Eiki Nestori ja peaministri Taavi Rõivasega; samuti avas ta visiidi esimesel päeval Eesti Vabaõhumuuseumis Thbilisi päevad. Peaministri ja teda saatva delegatsiooniga kohtusid valitsuse liikmetest veel välisminister Marina Kaljurand, kultuuriminister Indrek Saar, ettevõtlusminister Liisa Oviir ja maaeluminister Urmas Kruuse. Ameerika Ühendriikides Ohio osariigis toimus referendum kanepi kasvatamise, müügi ja tarbimise legaliseerimiseks nii meditsiinilistel kui ka meelelahutuslikel eesmärkidel. Osariigi elanikud lükkasid ettepaneku kanepi legaliseerimiseks tagasi, vastu oli pooldajatest umbes kaks korda rohkem inimesi. Ameerika Ühendriikide kahes osariigis toimusid kubernerivalimised. Kentucky osariigi kuberneriks valiti vabariiklane Matt Bevin, kes pälvis 53% valijate toetuse. Mississippi osariigi kuberneriks valiti 66% valijate toetusel teiseks ametiajaks tagasi senine kuberner Phil Bryant. Lisaks toimusid mitmetes linnades, teiste seas ka Charlotte'is, Houstonis, Philadelphias ja San Franciscos linnapea valimised. Ameerika Ühendriikide riigisekretär John Kerry külastas Tadžikistani pealinna Dušanbed ja Türkmenistani pealinna Aşgabati, kus kohtus nende riikide presidentide Emomali Rahmoni ja Gurbanguly Berdimuhammedowiga. Kohtumistel kinnitas riigisekretär, et vaatamata Ameerika Ühendriikide vägede väljaviimisele Afganistanist ei loobu Ameerika Ühendriigid muul viisil panustamast Kesk-Aasia regiooni julgeoleku tagamisse. Bangladeshi pealinnas Dhakas avaldasid umbes 1000 kirjanikku ja õpetajat meelt sõnavabaduse kaitseks, protesteerides sellega viimasel ajal islamistide poolt intellektuaalide vastu toime pandud, sageli tapmisega lõppenud rünnakute vastu. Euroopa rändekriis: Kreeka alustas Euroopa Liidu riikide vahel kokku lepitud pagulaste ümberpaigutamise programmi täitmist, saates esimesed 30 pagulast ümberasustamiseks Luksemburgi. Rootsi politsei likvideeris varahommikul Malmö äärelinna ebaseaduslikult püstitatud mustlaslaagri ja toimetas sealt minema ligi 100 inimest. Kohus oli laagri varem tunnistanud elamiskõlbmatuks ja ebahügieeniliseks; selle olemasolu oli kutsunud esile ka linnavõimude pahameele. Rumeenias linnades nõudsid kümned tuhanded inimesed valitsuse tagasiastumist 31. oktoobril Bukaresti ööklubis aset leidnud ja enam kui 40 inimese surmaga lõppenud põlengu tõttu. Meeleavaldajad süüdistasid valitsusasutusi korruptsioonis, eelkõige nõuetele mittevastavatele meelelahutusasutustele tegevuslubade väljastamises. Türgis İstanbulis esitas prokuratuur uudisteajakirja Nokta eelmisel päeval vahistatud toimetajatele Cevheri Güvenile ja Murat Çapanile süüdistuse riigipöörde kavandamises. Eestit külastas Soome transpordiminister Anne Berner, kes kohtus oma Eesti kolleegi Kristen Michaliga. Eestit külastas Maailma Meteoroloogiaorganisatsiooni peasekretär Petteri Taalas, kes kohtus visiidi raames ka Eesti keskkonnaministri Marko Pomerantsiga. Eesti Rahvusraamatukogu konverentsikeskuses toimus sotsiaalhoolekande aastakonverents, mille avas sotsiaalkaitseminister Margus Tsahkna. Tallinna Mustpeade majas esitleti Tallinna Filharmoonia uut Steinway klaverit. Klaveri esitlusel ja avakontserdil osales ka kultuuriminister Indrek Saar. Tallinnas algas Eesti NATO Ühingu korraldatud Balti-Vene Noortefoorum, mille avas välisminister Marina Kaljurand. Belize'is toimusid parlamendivalimised. Valimised võitis ka seni võimul olnud Ühendatud Demokraatlik Partei, mis sai 31-kohalises parlamendis 20 kohta. Colombia ülemkohus andis samasoolistele paaridele lapsendamisõiguse. Otsuse poolt oli 6, vastu 2 ülemkohtunikku. Kanadas astus peaministrina ametisse Liberaalse Partei esimees Justin Trudeau. Kõrgõzstanis tegi peaminister Temir Sarijev teatavaks oma uue valitsuse koosseisu. Järgmisel päeval kinnitas Kõrgõzstani parlament Sarijevi uuesti riigi peaministriks. Lõuna-Sudaanis kukkus peatselt pärast Juba lennuväljalt õhkutõusmist alla transpordilennuk Antonov An-12. Lennuki pardal viibis õnnetuse ajal üle 40 inimese, kellest pääses elusana vaid 3 inimest. Maldiividel kuulutasid võimud süveneva poliitilise ebastabiilsuse tõttu 30 päevaks välja erakorralise seisukorra. Pakistanis Lahores varises kokku poekotte valmistanud vabrik. Hukkus vähemalt 44 inimest, üle 100 inimese jäi rusude alla lõksu. Prantsusmaa tervishoiuminister Marisol Touraine teatas, et tühistab homoseksuaalsetele meestele kehtinud täieliku keelu verd loovutada. Alates 2016. aasta kevadest saavad verd anda need homoseksuaalsed mehed, kellel pole viimasel neljal kuul olnud seksuaalvahekorda või kes on elanud viimased neli kuud monogaamses suhtes. Rumeenia peaminister Victor Ponta teatas, et astub koos oma valitsuskabinetiga ametist tagasi, võttes poliitilise vastutuse oktoobri lõpus Bukaresti ööklubis toimunud põlengu eest. Rumeenia pealinnas Bukarestis toimus Kesk- ja Ida-Euroopas asuvate NATO liikmesriikide riigipeade kohtumine, millel osales ka Eesti president Toomas Hendrik Ilves. Peamiselt arutati julgeolekuolukorda maailmas ja julgeolekualast koostööd. Türgi president Recep Tayyip Erdoğan kutsus oma esimeses parlamendivalimiste järgses kõnes parlamenti üles keskenduma esmajärjekorras uue põhiseaduse väljatöötamisele. Eesti kaitseminister Hannes Hanso oli visiidil Hispaanias, kus ta tutvus NATO suurõppusega Trident Juncture ja kohtus Hispaania kaitseministri Pedro Morenésiga. Politsei- ja Piirivalveamet saatis kuuajalisele missioonile Sloveenia ja Horvaatia piirile politseiüksuse ESTPOL1. Üksuse saatsid Tallinna lennujaamast teele siseminister Hanno Pevkur ning Politsei- ja Piirivalveameti peadirektor Elmar Vaher. Ameerika Ühendriikides lisas Viimse Aja Pühade Jeesuse Kristuse Kirik samasooliste abielu tegude nimekirja, mis tähendavad mormoonlusest lahti ütlemist. Samuti keelati samasooliste paaride lastel osa saada kiriklikest talitustest kuni nad on saanud täisealiseks ja selgesõnaliselt samasooliste abielu hukka mõistnud. Ameerika Ühendriikides Washingtoni hotellis leiti oma toast surnuna Venemaa endine ajakirjandusminister ja meediakontserni Gazprom-Media endine juht Mihhail Lesin. Surma põhjuseks oli tõenäoliselt infarkt. Brasiilias Bento Rodriguesi küla lähistel asuvas rauamaagikaevanduses purunes 2 tammi. Üleujutuses hukkus 2 ja sai vigastada 30 inimest, kuid paljud inimesed jäid veel kadunuks ja on ilmselt hukkunud. Egiptuse kassatsioonikohus lükkas riigi ekspresidendi Ḩusnī Mubāraki viimase kohtuprotsessi edasi 2016. aasta jaanuari. Kuigi madalama astme kohus oli varem Mubārakile 2011. aasta meeleavalduste ajal inimeste tapmiseks korralduse andmise süüdistused tühistanud, vaidlustasid prokurörid otsuse kassatsioonikohtus. Hiina president Xi Jinping alustas 24-tunnist ametlikku visiiti Vietnamis. Luksemburgis algas Euroopa Liidu ja Aasia riikide välisministrite kahepäevane kohtumine. Eestit esindas kohtumisel välisministeeriumi kantsleri kohusetäitja Väino Reinart. Läti pealinnas Riias toimus Baltimaade ja Ukraina peaministrite kohtumine, millel osales ka Eesti peaminister Taavi Rõivas. Kohtumise teemaks oli julgeolekuolukord Ukrainas. Läti pealinnas Riias toimus konverents, millel arutati Nõukogude Liidu okupatsiooniga tekitatud kahjude väljaarvestamise vajalikkust. Konverentsil esines ettekandega ka Eesti justiitsminister Urmas Reinsalu. Kolme Balti riigi justiitsministrid allkirjastasid seal koostöömemorandumi, millega soovitakse ühtlustada Venemaalt okupatsioonikahjude väljanõudmise metoodikat. Eesti peaminister Taavi Rõivas ja välisminister Marina Kaljurand mõistsid Reinsalu tegevuse, mis oli välisministeeriumi ja teiste valitsuse liikmetega kooskõlastamata, üheselt hukka. Rumeenia president Klaus Iohannis nimetas eelmisel päeval tagasi astunud Victor Ponta asemel peaministri kohusetäitjaks Sorin Cîmpeanu. Saksamaal Baieri liidumaal Freihungis põrkasid raudteeülesõidul kokku reisirong ja veoauto. Hukkusid 2 inimest, rongijuht ja veoauto juht. Vigastada sai veel 16 inimest, kellest 4 vajasid haiglaravi. Tansaania presidendina vannutati ametisse John Magufuli. Eesti president Toomas Hendrik Ilves alustas koos äridelegatsiooniga kahepäevast ametlikku visiiti Taanis, kus ta kohtus kuninganna Margrethe II, peaministri Lars Løkke Rasmusseni ja parlamendi spiikri Pia Kjærsgaardiga. Eesti kaitseminister Hannes Hanso oli visiidil Taani pealinnas Kopenhaagenis, kus ta kohtus oma Taani kolleegi Peter Christenseniga. Tallinnas Kultuurikatlas toimus Eesti aasta ettevõtja auhinnagala, millel osales ka peaminister Taavi Rõivas. Võrumaal Nursipalus toimusid kaitseväe meistrivõistlused lahingrelvadest laskmises. Ameerika Ühendriikide president Barack Obama teatas, et ei kiida heaks Keystone XL projekti, mille raames oleks rajatud Kanada naftaliivadelt läbi Ameerika Ühendriikide torujuhe, mis oleks võimaldanud transportida kuni 800 000 barrelit toornaftat päevas. Obama leidis, et projekt ei suurenda Ameerika Ühendriikide energiajulgeolekut ega vii kütusehindade languseni, tuginedes oma otsuses välisministeeriumi antud hinnangule. Euroopa rändekriis: Rootsi justiits- ja migratsiooniminister Morgan Johansson teatas, et immigrantide rekordilise sissevoolu tõttu ei ole Rootsi võimud enam suutelised kõigile uutele saabujatele garanteerima majutust. Ühtlasi teatas ta, et Rootsi on pöördunud Euroopa Komisjoni poole palvega, et osa Rootsi saabunud immigrantidest jagataks teiste Euroopa Liidu liikmesriikide vahel. Kogalõmavia lend 9268: Venemaa president Vladimir Putin peatas terroriakti ohu tõttu ja kuni Kogalõmavia lennu allakukkumiseni viinud põhjuste väljaselgitamiseni kõik Venemaa lennuettevõtete lennud Egiptusse. Kuuba president Raúl Castro viibis ametlikul visiidil Mehhikos ja kohtus Merida linnas oma Mehhiko kolleegi Enrique Peña Nietoga. Presidendid allkirjastasid mitu koostöökokkulepet, mis puudutasid turismi, põllumajandust, haridust ja migratsiooni. Saksamaa Liidupäev lükkas tagasi seaduseelnõud, mis oleksid riigis täielikult legaliseerinud eutanaasia ning võttis vastu seaduse, millega kriminaliseeriti organisatsioonide tegevus, mis aitavad surmavalt haigetel patsientidel oma elu lõpetada tasu eest. UNICEFi Iraagi esinduse direktor Peter Hawkins teatas, et Iraagist septembris alguse saanud kooleraepideemia on levinud juba ka Süüriasse, Kuveiti ja Bahreini. Eesti sotsiaalkaitseminister Margus Tsahkna oli ringsõidul Hiiumaal. Eesti Ettevõtlike Naiste Assotsiatsioon andis Aasta naise tiitli välisminister Marina Kaljurannale. Kaitseliit alustas kolmepäevast suurõppust SIBUL 2015, mis haarab viit Lõuna-Eesti maakonda. Pärnu Kontserdimajas toimus Eesti Politsei 98. aastapäeva ning Politsei- ja Piirivalveameti 94. aastapäeva tähistamine, millel osalesid ka Eesti peaminister Taavi Rõivas ja siseminister Hanno Pevkur. Tallinnas algas rahvusvaheline kinnisvarakonverents "Kinnisvara 2015", millel osales ka majandus- ja taristuminister Kristen Michal. Hiina Rahvavabariigi president Xi Jinping ja Hiina Vabariigi president Ma Ying-jeou kohtusid Singapuris. Tegemist oli nende kahe riigi presidentide esimese kohtumisega alates 1949. aastast. Soomes jõudis peaminister Juha Sipilä valitsus varahommikul kokkuleppele riiklike tervishoiukulude kärpimises. Tegemist oli terava ja vastuolulise poliitilise vaidlusküsimusega, mis oli seadnud ohtu valitsuskoalitsiooni püsimajäämise. Eesti lennufirma Estonian Air teatas, et peatab 8. novembrist kogu oma äritegevuse. Varem samal päeval oli Euroopa Komisjon teatanud, et Estonian Airile antud riigiabi oli ebaseaduslik ja tuleb riigile tagastada; selleks puudub aga Estonian Airil rahaline võimekus. Tallinna Tehnikakõrgkooli asutamise 100. aastapäeval inaugureeriti teiseks ametiajaks kooli rektoriks Enno Lend. Ameerika Ühendriikides Puerto Ricol peetud kampaaniaüritusel teatas Vabariikliku Partei presidendikandidaadi kandidaat Ben Carson, et toetab Puerto Ricole osariigi õiguste andmist. Bulgaaria pealinnas Sofias avaldasid sajad politseinikud, tuletõrjujad ja vangivalvurid parlamendihoone ees meelt valitsuse kava vastu kärpida nende erinevaid soodustusi ja hüvitisi. Kuigi valitsus teatas mõni tund enne meeleavaldust, et loobub kärbetest, toimus see siiski. Horvaatias toimusid parlamendivalimised. Valimised võitis parempoolsete erakondade valimisliit Patriootlik Koalitsioon, mis sai 151-kohalises parlamendis 59 kohta. Seni võimul olnud vasakparteide valimisliit Horvaatia Kasvab sai 56 kohta. Valimisaktiivsus oli 60,8%. Itaalias Bolognas toimus parempoolsete erakondade ühismeeleavaldus peaminister Matteo Renzi valitsuse vastu. Meeleavalduse korraldas Põhjaliiga, sellega ühinesid ka erakonnad Forza Italia ja Itaalia Vennad. Myanmaris toimusid parlamendivalimised. Valimistel osutus edukaimaks suurim opositsioonipartei Rahvuslik Liit Demokraatia Eest, mis sai 440-kohalises alamkojas 255 kohta ja 224-kohalises ülemkojas 135 kohta. Eestis alustas tegevuse lõpetanud Estonian Airi lendude teenindamist uus riiklik lennufirma Nordic Aviation Group. Kuna uuel ettevõttel puudusid esialgu lennuoperaatori sertifikaat ja tugisüsteemid, toimusid lennud Sloveenia rahvusliku lennufirma Adria Airways nime ja koodi all. Eesti ettevõtlusminister Liisa Oviir alustas koos Ettevõtluse Arendamise Sihtasutuse esindajate ja äridelegatsiooniga neli päeva kestnud visiiti Saksamaa tööstusettevõtetesse. Tallinnas Estonia kontserdisaalis kuulutati isadepäeva puhul välja Aasta isa. Tiitli pälvis nelja lapse isa, endine Kolga-Jaani vallavanem Kalevi Kaur. Belgias Brüsselis algas euroala ja Euroopa Liidu rahandusministrite kahepäevane kohtumiste sari, millel Eestit esindasid rahandusminister Sven Sester ja rahandusministeeriumi asekantsler Märten Ross. Belgias Brüsselis toimus Euroopa Liidu siseministrite erakorraline kohtumine, millel osales ka Eesti siseminister Hanno Pevkur. Kohtumisel arutati peamiselt Euroopa rändekriisiga seotud küsimusi. Belize'is tegi parlamendivalimised võitnud peaminister Dean Barrow teatavaks uue valitsuse koosseisu. Hispaanias kiitis Kataloonia parlament heaks resolutsiooni, mis näeb ette Hispaaniast eraldumise 18 kuu jooksul. Jordaania pealinna Ammani lähistel asuvas politsei õppekeskuses lasi kohalik politseiametnik maha 2 Ameerika Ühendriikidest ja 1 Lõuna-Aafrika Vabariigist pärit julgeolekutöötaja. Ründaja ise hukkus tulevahetuses Jordaania julgeolekujõududega. Poola president Andrzej Duda tegi uue valitsuse moodustamise ülesandeks parlamendivalimised võitnud erakonna Õigus ja Õiglus kandidaadile Beata Szydłole. Skandinaavia lennuettevõte Scandinavian Airlines (SAS) teatas, et avab novembrikuus regulaarlennud Kopenhaagenist, Oslost ja Stockholmist Tallinnasse. Eesti president Toomas Hendrik Ilves kohtus Paldiskis Liibanoni rahuvalvemissioonile suundunud jalaväerühma ESTPLA-20 liikmete ja nende lähedastega. Eestit külastas Ameerika Ühendriikide teadussaadik Arun Majumdar. Eestisse saabus ametlikule visiidile Gruusia aseharidusminister Lia Gigauri koos teda saatva delegatsiooniga. Eestis lennukipargi haldamiseks loodud, täielikult riigile kuuluv ettevõte Transpordi Varahaldus ostis Kanada ekspordiagentuurilt 31 miljoni euro eest välja seni Estonian Airi kasutuses olnud 3 reisilennuki Bombardier CRJ-900 liisingulepingud. Estonian Airi nõukogu toetas oma koosolekul ettevõte juhatuse ettepanekut alustada pankroti väljakuulutamise asemel ettevõtte likvideerimist. Ettevõtte tegevjuht Jan Palmér leidis, et likvideerimisprotsess on pankrotiprotsessist kiirem ja vabastab firma kohustusest teha võlausaldajatele, sealhulgas ka firma senistele töötajatele, rahalisi väljamakseid. 2016. aasta Ameerika Ühendriikide presidendivalimised: Ameerika Ühendriikides Milwaukees toimus Vabariikliku Partei presidendikandidaatide neljas avalik debatt, kus üheks teravamaks vaidlusküsimuseks kujunes immigratsioonipoliitika. Curaçaol astus ametist tagasi peaminister Bernard Whiteman. Maldiivide valitsus tühistas eelmisel nädalal poliitilise ebastabiilsuse tõttu kehtestatud erakorralise seisukorra. Portugali parlament avaldas häältega 123:107 umbusaldust peaminister Pedro Passos Coelho vähemusvalitsusele. Rootsis algas Põhjamaade ja Baltimaade kaitseministrite regulaarne kahepäevane kohtumine, millel osales ka Eesti kaitseminister Hannes Hanso. Rumeenia president Klaus Iohannis nimetas peaministri kandidaadiks parteitu Dacian Cioloși. Saksamaa linnades Berliinis, Bremenis, Hamburgis ja Kielis algasid neli päeva kestvad Eesti filmi päevad. Eestis jättis XIII Riigikogu vastu võtmata seaduse, mis oleks langetanud kohalike omavalitsuste valimistel valimisea 16. eluaastale. Eesti kaitseminister Hannes Hanso esitas kaitseministeeriumi kantsleri kandidaadiks senise kaitseplaneerimise asekantsleri Jonatan Vseviovi. Eesti Kunstimuuseumis kuulutati välja Aasta põllumees. Tiitli pälvis Tartumaal Võnnu vallas Habemiku talu pidav Romet Rässa. Üritusel osales ka maaeluminister Urmas Kruuse. Bulgaaria parlament kiitis häältega 124:19 heaks rahvuslaste erakonna Ataka esimehelt Volen Siderovilt saadikupuutumatuse võtmise, mis võimaldab riigiprokuratuuril esitada Siderovile ametliku süüdistuse huliganismis. Euroopa rändekriis: Maltal algas Euroopa Liidu ja Aafrika riikide kahepäevane tippkohtumine, mille keskmes on Euroopa rändekriisiga seotud teemad. Eestit esindab kohtumisel peaminister Taavi Rõivas. Sloveenia alustas piirile Horvaatiaga okastraataia rajamist, mille eesmärk on piirata immigrantide kontrollimatut sissevoolu riiki. Aia rajamisele eelnenud kuu ajaga saabus Horvaatiast Sloveeniasse ligi 180 000 immigranti. Taani peaminister Lars Løkke Rasmussen teatas, et tema valitsus kavandab jätkuva massilise immigratsiooni tõttu immigratsioonipoliitika karmistamist. Muuhulgas plaanitakse vähendada immigrantidele makstavaid toetusi, vähendada elamislubade kehtivusaega ja muuta lihtsamaks ebaseaduslikult riigis viibivate isikute deporteerimine. Hispaania valitsus esitas konstitutsioonikohtule apellatsioonikaebuse Kataloonia parlamendi otsuse peale, millega nähti ette 18 kuu jooksul eraldumine Hispaaniast ja iseseisva Kataloonia Vabariigi väljakuulutamine. Jaapanis Nagoya lennujaamast sooritas oma esimese lennu Jaapanis valmistatud reisilennuk Mitsubishi Regional Jet. Tegemist on esimese Jaapanis valminud reisilennukiga pärast 50-aastast pausi. Liibanoni parlamendis tehti järjekordne katse riigile presidenti valida, mis kvoorumi puudumisel taas ebaõnnestus. Presidendivalimiste järgmine voor määrati 2. detsembrile. Makedoonia parlament kiitis heaks muudatused peaminister Nikola Gruevski valitsuskabinetis. Võtmekohtadel olevatest ministritest vahetati välja vaid siseminister, kelleks uues valitsuses sai Oliver Spasovski. Nigeerias vannutati ametisse president Muhammadu Buhari valitsuskabineti liikmed. Riigi uueks välisministriks sai Geoffrey Onyeama. Serbia peaminister Aleksandar Vučić külastas Srebrenica linna ja asetas lilled Srebrenica massimõrva ohvrite kalmistule. Kui Vučić varem samal aastal kalmistut külastada üritas, oli ta bosnialaste vägivaldse reaktsiooni tõttu sunnitud sellest loobuma. Ukraina kaguosas Zaporižžja oblastis kukkus alla Ukraina kaitseväele kuulunud hävituslennuk Suhhoi Su-25. Lennukis viibis õnnetuse ajal vaid piloot, kes õnnetuses ka hukkus. Eestis Pärnus toimus Kaitseliidu 97. aastapäevale pühendatud konverents "Laiapindse riigikaitse võimalikkus Eestis". Eestisse saabus kahepäevasele visiidile Gruusia kultuuriminister Mihheil Giorgadze, kes osaleb pealtvaatajana Eesti–Gruusia maavõistlusel jalgpallis ja kohtub oma Eesti kolleegi Indrek Saarega. Eesti president Toomas Hendrik Ilves viibis ühepäevasel töövisiidil Soome pealinnas Helsingis, kus ta kohtus oma Soome kolleegi Sauli Niinistöga ja arutas temaga kahe riigi võimalusi infotehnoloogilise koostöö tõhustamiseks. Aserbaidžaani ja Mägi-Karabahhi piiril puhkes tulevahetus, milles hukkus 2 Mägi-Karabahhi sõdurit. Austraalia peaminister Malcolm Turnbull külastas Indoneesia pealinna Jakartat ja kohtus seal Indoneesia presidendi Joko Widodoga. Turnbulli eelkäija Tony Abbotti ametiajal olid kahe riigi majandus- ja diplomaatilised suhted oluliselt halvenenud. Euroopa Komisjon kuulutas välja 2015. aasta ettevõtluskonkursi Europioneers võitjad. Parimate veebiettevõtjate auhinna said eestlased Kristo Käärmann ja Taavet Hinrikus, kes on asutanud rahvusvahelise rahaülekannete ettevõtte Transferwise. Fidži presidendina astus ametisse Jioji Konrote. India peaminister Narendra Modi alustas kolmepäevast ametlikku visiiti Suurbritannias. Visiidi raames allkirjastati 9 miljardi Suurbritannia naelsterlingi väärtuses koostöölepinguid. Liibanoni pealinna Beiruti lõunaosas, islamiliikumise Ḩizb Allāh' kontrolli all olevates linnaosades toimunud kahes enesetapurünnakus hukkus vähemalt 43 inimest ja sai vigastada veel 240 inimest. Vastutuse rünnaku eest võttis äärmuslik islamiorganisatsioon Islamiriik. Prantsusmaal Pariisis algas 15. novembrini kestev rahvusvaheline fotomess Paris Photo, mille põhiprogrammis on esmakordselt esindatud Eesti fotokunstnike looming. Messi raames saab näha Sigrid Viiri, Jaanus Samma ja Krista Mölderi töid. Eestis viibis ametlikul visiidil Kosovo haridus-, teadus- ja tehnoloogiaminister Arsim Bajrami, kes kohtus oma Eesti kolleegi Jürgen Ligiga. Tallinna Linnavolikogu võttis häältega 43:3 vastu 2015. aasta teise lisaeelarve, millega suurendati linna tulusid ja kulusid umbes 4 miljoni euro võrra. Lisaeelarvest rahastatakse peamiselt haridustöötajate palgatõusu. Euroopa rändekriis: Euroopa Komisjon kiitis heaks Rootsi ja Saksamaa piiridel põgenikevoo ohjeldamiseks kehtestatud ajutise piirikontrolli. Iraagi pealinna Bagdadi šiiitide linnaosas matuste ajal toimunud enesetapurünnakus hukkus vähemalt 18 ja sai vigastada 41 inimest. Iraagi põhjaosas õnnestus Ameerika Ühendriikide toetusel tegutsevatel kurdide üksustel lahingute käigus hõivata suurem osa Islamiriigi kontrolli all olnud Sinjāri linnast. Jordani Läänekaldal Hebroni lähistel lasi relvastatud palestiinlane maha 2 juuti ja haavas veel ühte. Ründajal õnnestus sündmuskohalt põgeneda. Inimohvritega lõppenud kokkupõrkeid palestiinlaste ja Iisraeli sõdurite vahel toimus ka Hebroni linnas. Pariisi terrorirünnakud: Prantsusmaal Pariisis toimusid kohaliku aja järgi kella 21 ja 22 vahel ulatuslikud terrorirünnakud, mille eest võttis järgmisel päeval vastutuse äärmuslik islamiorganisatsioon Islamiriik. Rünnakutes, millest ohvriterikkaim toimus Le Bataclani kontserdisaalis, hukkus vähemalt 129 inimest. Vigastada sai ligi 200 inimest, neist umbes 80 raskelt. Kokku toimus vähemalt 6 eri rünnakut, milles kasutati nii tulirelvi kui ka pomme. Prantsusmaa president François Hollande kuulutas riigis välja erakorralise seisukorra ja teatas piirikontrolli kehtestamisest Prantsusmaa välispiiridel. Poolas andis ametivande ja astus sellega ametisse peaminister Beata Szydło. Rahvusvaheline kergejõustikuliit IAAF peatas Venemaal vallandunud ulatusliku dopinguskandaali tõttu Venemaa kergejõustiklaste osalemise võistlustel kuni Venemaa suudab tõestada, et nende sportlased täidavad Maailma Antidopingu Agentuuri kehtestatud nõudeid. Slovakkia võimud teatasid Ukraina transpordihelikopteri Mi-2 allakukkumisest. Tegemist oli loata Slovakkia õhuruumis viibinud sõidukiga. Õnnetuskohalt leiti 7 inimese surnukehad. Eestis algas Tallinna Pimedate Ööde Filmifestival. Festivali avas kultuuriminister Indrek Saar. Lõuna-Korea pealinnas Seoulis avaldasid kümned tuhanded inimesed meelt president Park Geun-hye kavandatavate tööturureformide vastu, mis peaksid muutma tööturgu paindlikumaks. Samuti avaldati meelt presidendi kava vastu asendada praegu koolides kasutusel olevad ajalooõpikud valitsuse kontrolli all koostatava uue õpikuga. Meeleavaldajate tõkestamiseks presidendilossi juures kasutas politsei veekahureid ja barrikaade. Pariisi terrorirünnakud: Belgia kehtestas eelmisel päeval Pariisis toimunud terrorirünnakute tõttu piiril Prantsusmaaga piirikontrolli. Ühtlasi vahistas Belgia politsei 3 inimest, kes võisid Pariisi rünnakutega seotud olla. Prantsusmaa idaosas Strasbourgi lähistel Eckwersheimi juures sõitis raudteelt liiga suure sõidukiiruse tõttu välja testimisel olnud uus kiirrong. Teelt välja sõitnud rong kukkus kanalisse. Rongis viibisid õnnetuse ajal raudteefirma SNCF töötajad koos pereliikmete ja külalistega. Hukkus 10 inimest, 32 inimest sai eri raskusastmega vigastusi. Ukraina kaitseministeerium teatas 5 sõduri hukkumisest lahingutegevuses Ukraina idaosas. Tegemist on suurima inimkaotusega alates 2 kuud varem kehtima hakanud vaherahust Ukraina valitsuse ja venemeelsete mässuliste vahel. Rumeenia peaministrikandidaat Dacian Cioloș tegi teatavaks oma valitsuskabineti koosseisu, mis koosneb peamiselt parteitutest tehnokraatidest. Uus valitsus peaks ametisse jääma kuni detsembris 2016 toimuvate parlamendivalimisteni. Türgis Antalyas algas maailma juhtivate tööstusriikide grupi G-20 riigijuhtide kahepäevane kohtumine. Pariisi terrorirünnakute tõttu ei osalenud kohtumisel Prantsusmaa president François Hollande, kuid Prantsusmaad esindasid välis- ja rahandusminister. Ameerika Ühendriikide president Barack Obama teatas, et vaatamata Pariisi terrorirünnakutele välistab ta endiselt Ameerika Ühendriikide maavägede kasutamise Islamiriigi vastases sõjalises kampaanias. Belgias Brüsselis toimus Euroopa Liidu põllumajandus- ja kalandusministrite kohtumine, kus osales ka Eesti maaeluminister Urmas Kruuse. Peamiselt arutati olukorda piimandus- ja seakasvatussektorites ning kriisiabimeetmete rakendamist nendes sektorites. Belgias Brüsselis algas Euroopa Liidu välisministrite kahepäevane kohtumine, kus osales ka Eesti välisminister Marina Kaljurand. Kohtumise kesksed teemad olid olukord Süürias, Lähis-Ida rahuprotsessi hetkeseis ja Euroopa rändekriisiga seotud küsimused. Curaçaol sai peaministri kohusetäitja Bernard Whiteman ülesandeks moodustada uus valitsus. Egiptuse julgeolekuorganid teatasid, et tapsid Siinai poolsaarel 24 äärmusliku islamiorganisatsiooni Islamiriik võitlejat. Islamistlik äärmusorganisatsioon Islamiriik avaldas internetis video, milles ähvardas teisi nendevastases sõjalises kampaanias osalevaid riike Pariisis aset leidnud terrorirünnakute taoliste kättemaksuaktsioonidega ja nimetas järgmise sihtmärgina Ameerika Ühendriikide pealinna Washingtoni. Poolas andis ametivande peaminister Beata Szydło valitsuskabinet. Eestit külastas Euroopa Liidu loodusteaduste olümpiaadi president Michael Cotter. Eestis tähistati Eesti kaitseväe asutamise 97. aastapäeva, mille puhul toimus välijumalateenistus Kaitseväe kalmistul ja pidulik vastuvõtt Estonia kontserdisaalis. Aastapäeva üritustel osalesid ka peaminister Taavi Rõivas ja kaitseminister Hannes Hanso. Kaitseväe Ühendatud Õppeasutustes algas NATO viiepäevane küberõppus Cyber Coalition. Eestis valiti 2015. aasta parimaks motosportlaseks Aigar Leok. Eesti Orienteerumisliidu üldkogul Moostes valiti liidu presidendiks XIII Riigikogu liige Meelis Mälberg. Ameerika Ühendriikide president Barack Obama alustas visiiti Filipiinide pealinnas Manilas, et osaleda Aasia ja Vaikse Ookeani Majanduskoostöö tippkohtumisel. Belgias Brüsselis toimus Euroopa Liidu kaitseministrite kohtumine, millel osales ka Eesti kaitseminister Hannes Hanso. Euroopa rändekriis: Ungari parlament andis riigi valitsusele volitused pöörduda Euroopa Liidus kehtestatud pagulaste kvoodi vaidlustamiseks kohtusse. Jeemeni seaduslik president ‘Abd Rabbuh Manşūr al-Hādī pöördus eksiilist tagasi oma kodulinna ja valitsuse praegusesse residentsi Adenisse. Nigeeria kirdeosas Yola linnas toimus kella 20 paiku kohaliku aja järgi turul pommiplahvatus, milles hukkus 32 ja sai vigastada 80 inimest. Kuigi keegi rünnaku eest vastutust ei võtnud, korraldas selle ilmselt islamistlik äärmusorganisatsioon Boko Haram. Prantsusmaal Pariisis algas Rahvusvahelise Energiaagentuuri liikmesriikide energeetikaministrite kohtumine. Eestit esindas kohtumisel majandus- ja taristuminister Kristen Michal. Põhja-Iirimaal sõlmisid katoliiklike ja protestantlike erakondade esindajad pärast ligi 2 kuud kestnud läbirääkimisi uue võimujagamiskokkuleppe. Rumeenia parlament kiitis häältega 389:115 heaks peaministrikandidaadi Dacian Cioloși valitsuskabineti koosseisu. Samal päeval andis uus valitsus ka parlamendi ees ametivande. Rwanda parlamendi ülemkoda kiitis ühehäälselt heaks uue põhiseaduse kavandi, mis võimaldab president Paul Kagamel kandideerida oma ametisse tagasi ka kolmandaks ametiajaks. Saksamaal Hannoveris tühistati 2 tundi enne selle algust Saksamaa–Hollandi jalgpallivõistlus, sest kahtlustati, et võistluse ajal võib staadionil aset leida terrorirünnak. Kahtlustega seoses kedagi ei vahistatud ja lõhkeainet staadionilt ei leitud. Türgi president Recep Tayyip Erdoğan tegi uue valitsuse moodustamise ülesandeks parlamendivalimised võitnud Õigluse ja Arengu Partei esimehele, ka seni peaministri ametit pidanud Ahmet Davutoğlule. Türgi julgeolekuorganid pidasid hilisõhtul İstanbuli Atatürki lennujaamas kinni 8 oletatavat Islamiriigi võitlejat, kes olid saabunud Türki Marokost ja kelle suhtes oli kahtlus, et nad võivad püüda Türgi kaudu Euroopa Liitu pääseda. Eesti president Toomas Hendrik Ilves osales Šveitsis Zürichis toimunud Churchilli Euroopa sümpoosionil ja pidas seal kõne teemal "Euroopa muutuste ristteel". Eestis Tallinnas algas Soome lahe teadusfoorum, mille avas keskkonnaminister Marko Pomerants. Tallinnas A. Le Coq Arenal toimus Eesti ja Saint Kittsi ja Nevise jalgpallivõistlus, mille võitis tulemusega 3:0 Eesti jalgpallikoondis. Võistlusel osales viimast korda jalgpallikoondise ridades väravavaht Sergei Pareiko. Kreeka pealinnas Ateenas avaldasid talunikud meelt neile kehtivate maksusoodustuste kaotamise vastu. Rühm meeleavaldajaid ründas politseinikke apelsinidega ja püüdis tungida parlamendihoone territooriumile. Meeleavaldajate tagasitõrjumiseks kasutas politsei pisargaasi. Prantsusmaal Pariisis algas koostöös Eesti saatkonnaga 25. novembrini kestev setude kultuuri tutvustav Seto nädal. Prantsusmaal Pariisis Saint-Denis' äärelinnas algas kella 4.30 ajal kohaliku aja järgi politseioperatsioon islamiterroristide vastu, keda kahtlustati uute terrorirünnakute kavandamises. Ligi 7 tundi kestnud operatsiooni käigus hukkus 3 terroristi, neist üks oli naine, kes ennast ise pommivööga õhku lasi. Hukkunute seas oli ka Pariisi terrorirünnakute peaorganisaator Abdelhamid Abaaoud. Veel 7 terroristi peeti kinni. Saksamaa valitsus otsustas saata Afganistani täiendavalt 130 sõdurit, et laiendada Afganistani valitsusvägedele pakutavat väljaõpet. Sõjaliste instruktoritena on juba Afganistanis 850 Saksamaa sõdurit. Venemaa teadeteagentuur TASS avalikustas majandusminister Aleksei Uljukajevi teate, et Venemaa kehtestab alates 1. jaanuarist 2016 Ukraina toidukaupadele impordikeelu. Keeldu põhjendati Ukraina ühinemisega Venemaa-vastaste majandussanktsioonidega. Eesti kaitseminister Hannes Hanso avas Kaitseväe keskpolügoonile rajatud uue väljaõppetaristu. Eestit külastas Jaapani parlamentaarne asevälisminister Miki Yamada, kes kohtus oma visiidi raames ka Eesti välisministri Marina Kaljurannaga. Eesti lennuvahendusettevõte Nordic Aviation Group teatas, et alustab detsembrist 2015 regulaarsete liinilendude korraldamist Münchenisse. Eesti Keskerakonna peasekretär ja XIII Riigikogu liige Priit Toobal teatas, et astub Riigikogust tagasi, ootamata ära Riigikohtu vastust tema apellatsioonikaebusele. Toobal on madalamas kohtuastmes süüdi mõistetud eraviisilisele jälitustegevusele ja sõnumisaladuse rikkumisele kihutamises ning dokumendi võltsimises. Iisraelis Tel Avivis pussitas palestiinlane juutide palvuse ajal büroohoones surnuks 2 inimest, veel 1 inimene sai vigastada. Pussitaja peeti kinni ja anti üle politseile. Rünnak toimus ka Jordani Läänekaldal, kus palestiinlane avas sõitvast autost inimeste pihta tule, tappes 3 ja haavates veel 7 inimest. Ka see ründaja võeti vahi alla. Sint Maarteni peaministrina vannutati ametisse William Marlin. Soomes algas 25. novembrini kestev postitöötajate streik, mille ajal ei toimu Soomes posti sorteerimist ega kohaletoimetamist. Eesti president Toomas Hendrik Ilves võttis vastu Belgia suursaadiku Philipp Beke, Myanmari suursaadiku Daw Yin Yin Myinti ja Angola suursaadiku Isaías Jaime Vilinga volikirjad. Eestit külastas Euroopa Lennuohutusameti tegevdirektor Patrick Ky, kes kohtus siin majandus- ja taristuministri Kristen Michaliga. Eesti välisministeeriumis toimus avatud uste päev. Ministeeriumit külastanud huvilistega kohtus ka välisminister Marina Kaljurand. Estonian Airi nõukogu otsustas taotleda ettevõtte pankroti väljakuulutamist. Enne oli kavatsetud ettevõte likvideerida, mitte alustada pankrotiprotsessi, kuid selle osas ei suudetud saavutada kõigi võlausaldajatega kokkulepet. XIII Riigikogu liikmeks sai eelmisel päeval tagasi astunud Priit Toobali asemel Anneli Ott, kes andis ka samal päeval Riigikogu ees ametivande. Ajaleht Postimees avaldas artikli (ajalehe veebiversioonis ilmus see juba eelmisel päeval), milles avalikustas eelmisel päeval Riigikogust tagasi astunud Priit Toobali Facebookis peetud vestlused alaealiste noorukitega, kellele ta oli üritanud pakkuda alkoholi ja kutsuda endaga sauna. Ajalehe väidetel ajendas just selle info ilmsikstulek Toobali tagasiastumise Riigikogust. Ameerika Ühendriikides vabastati ennetähtaegselt vanglast seal 30 aastat Iisraeli heaks spioneerimise eest karistust kandnud endine Ameerika Ühendriikide mereväe luureanalüütik Jonathan Pollard. Belgias Brüsselis toimus Prantsusmaa algatusel Euroopa Liidu sise- ja justiitsministrite erakorraline kohtumine. Kohtumisel kiideti Euroopa Liidu sisejulgeoleku suurendamise eesmärgil heaks kava tihendada kontrolli välismaale reisivate Euroopa Liidu kodanike üle, piirata senisest veelgi enam relvade kättesaadavust ja koguda senisest enam andmeid lennureisijate kohta. Bosnia ja Hertsegoviinas Salakovaci küla lähistel toimus atentaat, millega üritati tappa riigi relvajõudude staabiülemat Anto Jelečit. Autotunnelis plahvatas tema sõiduki lähenemisel pomm, kuid keegi plahvatuses vigastada ega surma ei saanud. Euroopa rändekriis: Ungari peaminister Viktor Orbán esitas üleskutse vaadata üle Euroopa Liidu aluspõhimõtted ja muuta vastavalt sellele ka Euroopa Liidu aluslepinguid. Orbáni hinnangul on rändekriis ja terroriohu kasv muutnud Euroopa Liidu senise toimimise võimatuks. Itaalia peaminister Matteo Renzi valitsus võitis parlamendi ülemkojas senatis häältega 164:116 usaldushääletuse, kui senat kiitis heaks valitsuse esitatud 2016. aasta riigieelarve. Eelarve peab heaks kiitma veel ka parlamendi alamkoda. Leedu pealinnas Vilniuses toimus Balti Assamblee ja Balti Ministrite Nõukogu ühisistung. Istungil esines sõnavõtuga Eesti välisminister Marina Kaljurand, samuti toimus lisaks mainitud istungile ka Baltimaade välisministrite omavaheline kohtumine. Leedus Palangas toimus Baltimaade riigipeade kohtumine, kus arutati Euroopa rändekriisi, julgeoleku ja terrorismivastase võitluse küsimusi. Mali pealinnas Bamakos ründasid relvastatud isikud Radisson Blu ketti kuuluvat hotelli ja võtsid pantvangi seal viibinud 170 inimest. Vastutuse rünnaku eest võtsid islamistlikud relvarühmitused Al-Murābiţūn, Massina Vabastusrinne ja Al-Qā'idah Islami Magribis. Mali eriüksused vabastasid pantvangid rünnakuga hotellile, hukkus 19 pantvangi ja 2 islamisti. Maroko kuningas Mohammed VI külastas Prantsusmaa pealinna Pariisi, kus kohtus Prantsusmaa presidendi François Hollande'iga. Prantsusmaa president tänas kuningat Pariisi terrorirünnakute järel osutatud abi eest. Väidetavalt saadi Maroko julgeolekuorganitelt informatsiooni, mis viis terrorirünnakute organiseerija Abdelhamid Abaaoudi tabamiseni. Tansaania peaministrina astus ametisse Kassim Majaliwa. Eesti peaminister Taavi Rõivas alustas kaheksapäevast visiiti Hiinas, et osaleda Hiina ning Kesk- ja Ida-Euroopa riikide tippkohtumisel. Samuti kohtub peaminister visiidi raames ka eraldi Hiina presidendi Xi Jinpingi ja peaministri Li Keqiangiga. Eestis jättis Riigikohus Ivor Onksioni eraviisilisele jälitustegevusele kihutamises ja ametialases võltsimises süüdi nii Priit Toobali kui ka Lauri Laasi. Kui Toobal oli XIII Riigikogust juba varem tagasi astunud, siis Laasi volitused Riigikogu liikmena lõppesid süüdimõistva otsuse jõustumisel automaatselt. Andmete võltsimises jäi süüdi ka Eesti Keskerakond, mis on kohustatud kandma rahalise karistuse summas 10 000 eurot. Pirita kloostris toimus ettekandepäev, millega tähistati siseministeeriumi usuasjade osakonna asutamise 25. aastapäeva. Ameerika Ühendriikides Louisiana osariigis toimus kubernerivalimiste teine voor. Valimised võitis Demokraatliku Partei kandidaat John Bel Edwards, kes kogus 56,1% valijate toetuse. Tema vastaskandidaat, vabariiklane David Vitter pälvis 43,9% valijate toetuse. Ungari pealinnas Budapestis valiti Euroopa Liidu liberaalsete parteide katusorganisatsiooni Euroopa Demokraatide ja Liberaalide Liidu uueks esimeheks hollandlane Hans van Baalen, keda toetas hääletusel 296 delegaati. Tema vastaskandidaat, Eesti poliitik Siim Kallas pälvis 117 delegaadi toetuse. Uus-Meremaa Lõunasaare läänerannikul kukkus alla helikopter 7 inimesega pardal. Lisaks piloodile oli sõidukis 4 Suurbritannia ja 2 Austraalia turisti. Kõik pardal viibinud hukkusid. Eesti kultuuriminister Indrek Saar külastas Soome pealinna Helsingit ning osales seal Tuglase Seltsi korraldatud mardilaadal. XIII Riigikogu liikmeks sai seoses Lauri Laasi lahkumisega Riigikogust Oudekki Loone. Ametivande Riigikogu liikmena andis Loone 26. novembril. Ameerika Ühendriikides New Orleansi Ninth Wardi linnaosa pargis toimunud peo ja filmivõtete ajal puhkes seal kohaliku aja järgi kell 18.15 tulevahetus, milles sai kokku vigastada 16 inimest. Argentinas toimus presidendivalimiste teine voor. Valimised võitis opositsiooni kandidaat, Buenos Airese linnapea Mauricio Macri, keda toetas 51,4% valijatest. Tema vastaskandidaat Daniel Scioli pälvis 48,6% valijate toetuse. Bangladeshis hukati poomise läbi opositsioonipoliitikud Ali Ahsan Mohammad Mujahid ja Salauddin Quader Chowdhury, kes olid süüdi mõistetud 1971. aastal toime pandud sõjakuritegudes. Egiptuses algas parlamendivalimiste teine voor. Iisraeli armee tappis Jordani Läänekaldal aset leidnud kolmes vahejuhtumis 3 palestiinlast, kes üritasid noaga juute rünnata. Ühes rünnakus sai surmavalt haavata ka üks juudi naine. Türgis Diyarbakıri linnas tulistati opositsioonilise Rahvaste Demokraatliku Partei esimehe Selahattin Demirtaşi autot. Demirtaş ega keegi tema kaaskonnast rünnakus vigastada ei saanud. Türgi parlamendi esimeheks valiti president Recep Tayyip Erdoğani lähedane liitlane İsmail Kahraman, kes sai esimehe valimistel 550-kohalises parlamendis 316 poolthäält. Venemaa okupeeritud Krimmis katkes öösel elektriühendus Ukrainaga, sest tundmatud isikud lasid õhku 2 ühenduse tagamiseks vajalikku elektrimasti. Krimmi võimud kuulutasid välja eriolukorra, sest Krimm ei ole iseseisvalt võimeline oma elektrivajadust rahuldama. Ameerika Ühendriikide riigisekretär John Kerry alustas oma visiiti Lähis-Idas. Visiidi esimesel päeval kohtus ta Abu Dhabis Araabia Ühendemiraatide ja Saudi Araabia valitsuse esindajatega, et arutada võimalusi Süüria opositsiooniliste jõudude ühendamiseks. Ameerika Ühendriikides Texase osariigis Fort Hoodi sõjaväebaasi lähistel kukkus alla sõjaväe helikopter Sikorsky UH-60 Black Hawk. Hukkusid 4 meeskonnaliiget. Ameerika Ühendriikides Lääne-Texases katsetas erakosmoseettevõte Blue Origin edukalt korduvkasutatavat kanderaketti New Shepard. Suborbitaalseteks lõbureisideks kavandatud rakett tõusis üle kosmose tinglikku piiri tähistava Kármáni joone ja maandus püstiselt tagasi maapinnale. Belgias Brüsselis algas Euroopa Liidu haridus- ja noorteministrite kahepäevane kohtumine, millel osaleb esimesel päeval ka Eesti haridus- ja teadusminister Jürgen Ligi ja teisel päeval Eesti kultuuriminister Indrek Saar. Kohtumisel kinnitatakse haridus- ja noortevaldkonna koostöö lähiaastate prioriteedid. Belgias Brüsselis toimus euroala rahandusministrite kohtumine, kus osales ka Eesti rahandusminister Sven Sester. Iisraelis jätkusid palestiinlaste külmrelvarünnakud juutide vastu. Jeruusalemmas ründasid kaks palestiina tüdrukut kääridega vanemat meest, politseinik tegi mõlemad neist kahjutuks ja tappis ühe tüdruku. Jordani Läänekaldal haavas palestiinlane noaga surmavalt Iisraeli sõdurit, ka ründaja ise lasti maha. Iraak sulges vähemalt kaheks päevaks õhuruumi riigi põhjaosa kohal lennuliikluseks. Otsuse tingisid Venemaa kaugrünnakud Süüria mässuliste positsioonidele – Kaspia merelt tulistatavad raketid läbivad ka Iraagi õhuruumi. Kanada Loodealadel toimusid kohaliku parlamendi valimised. Kõik parlamenti valitud 19 liiget olid parteitud. Valimisaktiivsus oli 43,6%. Lõuna-Korea keskosas Wonju lähistel kukkus alla Ameerika Ühendriikide relvajõududele kuulunud helikopter, selle pardal viibinud 2 meeskonnaliiget hukkusid. Mehhiko keskosas Puebla osariigis öösel toimunud bussiõnnetuses hukkus vähemalt 20 ja sai vigastada veel vähemalt 15 inimest. Portugali president Aníbal Cavaco Silva tegi uue valitsuse moodustamise ülesandeks Sotsialistliku Partei esimehele António Costale. Venemaa president Vladimir Putin, kes osales Teheranis Gaasi Eksportivate Riikide Foorumi tippkohtumisel, kohtus ka Iraani kõrgeima usujuhi 'Alī Khāmene'īga. Eesti kaitseminister Hannes Hanso ja kaitseväe juhataja Riho Terras alustasid kahepäevast visiiti Lõuna-Eestis, et külastada sealseid kaitseväe struktuuriüksusi ja väeosasid. Eesti maaeluminister Urmas Kruuse alustas kahepäevast visiiti Põlva-, Võru- ja Valgamaal. XIII Riigikogus algatas Jaanus Karilaid koos 11 muu Eesti Keskerakonda ja Eesti Konservatiivsesse Rahvaerakonda kuuluva parlamendiliikmega eelnõu kooseluseaduse tühistamiseks. Tallinna vanglas allkirjastati pidulikult uue vangla ehitamisleping. Ameerika Ühendriikide riigisekretär John Kerry viibis ühepäevasel ametlikul visiidil Iisraelis ja Palestiinas. Kerry mõistis muuhulgas hukka viimasel ajal peaaegu igapäevaseks muutunud palestiinlaste noarünnakud juutide vastu. Burundi peatas 10 kodanikuühiskonna ühenduse tegevuse, süüdistades neid viimaste kuude jooksul riiki haaranud vägivallalaine õhutamises. Egiptuses Siinai poolsaare põhjaosas Al-‘Arīshi linnas asuva Swiss Inn hotelli juures toimus 2 autopommiplahvatust ja tulevahetus. Kokku hukkus rünnakus 4 inimest, veel 12 inimest said vigastada. Vastutuse rünnaku eest võttis islamistliku äärmusorganisatsiooni Islamiriik kohalik haru. Kreeka pealinnas Ateenas toimus öösel kella 3.30 paiku kohaliku aja järgi kesklinnas pommiplahvatus. Pomm plahvatas äriliidu hoone ees, plahvatuses sai kahjustada ka läheduses asuv Küprose saatkond. Inimesed plahvatuses kannatada ei saanud, plahvatuse eest hoiatati 30 minutit enne selle toimumist ka ühte ajalehte. Vastutust rünnaku eest keegi ei võtnud. Rahvusvaheline Maleföderatsioon kuulutas 2016. aasta Paul Kerese aastaks. Eesti Maleliit korraldab omakorda tuntud maletaja 100. sünniaastapäeva tähistamiseks festivali "Paul Keres 100", mis kestab 2015. aasta detsembrist 2016. aasta detsembrini. Süüria mässulised sundisid Latakia provintsis hädamaandumise sooritama Venemaa helikopteri ja hävitasid selle siis raketiga. Helikopteris viibinud 10 inimesel õnnestus enne selle hävitamist sõidukist evakueeruda. Tuneesia pealinnas Tunises korraldati pommirünnak presidendi kaardiväe bussile. Hukkus vähemalt 12 inimest, rünnaku pani toime enesetaputerrorist. Järgmisel päeval võttis vastutuse rünnaku eest äärmuslik islamiorganisatsioon Islamiriik. Türgi peaminister Ahmet Davutoğlu tegi teatavaks uue valitsuskabineti koosseisu. Välisministri kandidaadiks nimetati Mevlüt Çavusoğlu ja kaitseministri kandidaadiks İsmet Yılmaz. Türgi lennuvägi tulistas alla Venemaa ründelennuki Suhhoi Su-24, mis oli väidetavalt sisenenud Türgi õhuruumi ega reageerinud 5 minuti jooksul Türgi õhujõudude antud 10 hoiatusele. Mõlemad lennuki meeskonnaliikmed katapulteerusid, kuid sattusid Süüria territooriumile, kus üks neist õnnestus Vene eriüksuslastel päästa, teine lasti aga mässuliste poolt maha. Eestis kuulutati välja 2015. aasta Aino Kallase tõlkepreemia laureaat. Tunnustuse pälvis Piret Saluri soome kirjaniku Olavi Paavolaise teose "Minek ja loits" eesti keelde tõlkimise eest. Eesti kaitsevägi saatis Liibanoni Ühinenud Rahvaste Organisatsiooni rahuvalvemissioonile uue väekontingendi Estpla-20. Eesti suursaadik Prantsusmaal Alar Streimann avas Lyonis Eesti aukonsulaadi. Eesti aukonsulina alustas seal tööd Hugues Jean Marie Joseph Pouzet. XIII Riigikogu pidi arutama hakkama ühiskonnas palju vaidlusi tekitanud kooseluseaduse rakendussätteid, kuid Eesti Konservatiivse Rahvaerakonna fraktsiooni venitamistaktika tõttu lükkus sätete esimene lugemine ühe päeva võrra edasi. Vabaerakonna fraktsioon koos mõne Keskerakonna liikmega esitas aga Riigikogule menetlemiseks järjekordse kooseluseaduse tühistamise seaduse eelnõu ning ühtlasi ainult samasooliste paaride varaliste suhete reguleerimiseks mõeldud paarkonna seaduse eelnõu. Riigikogu hoone ees korraldas kooseluseaduse rakendussätete vastuvõtmise vastu meeleavalduse Sihtasutus Perekonna ja Traditsiooni Kaitseks. Belgias Brüsselis avati neli päeva suletud olnud koolid ja metroo. Nimetatud objektid olid suletud kõrgendatud terroriohu ja linnas läbi viidud terrorivastaste operatsioonide tõttu. Samas jäeti ohutase linnas endiselt kõrgeimale tasemele. ﻿Euroopa Parlamendi filmiauhinna Lux võitis türgi-prantsuse režissööri Deniz Gamze Ergüveni debüütfilm "Mustang". Jordani Läänekaldal pussitas palestiinlane Iisraeli sõdurit ja haavas teda raskelt; teised läheduses viibinud Iisraeli sõdurid haavasid omakorda ründajat ja ta suri hiljem haiglas. Paavst Franciscus saabus Keenia pealinna Nairobisse, alustades ringsõitu Aafrika riikides. Portugali peaministrikandidaat António Costa tegi teatavaks valitsuskabineti koosseisu. Järgmisel päeval andis ta kogu valitsus ametivande. Eesti Rahvusraamatukogus toimus Sisekaitseakadeemia rahvusvaheline aastakonverents, mille avamisel osasid ka president Toomas Hendrik Ilves ja siseminister Hanno Pevkur. Harju Maakohus määras Estonian Airi ajutisteks pankrotihalduriteks Toomas Saarma ja Andrias Palmitsa. XIII Riigikogus läbisid esimese lugemise kooseluseaduse rakendussätted. Seaduse tagasilükkamise poolt oli 41 Riigikogu liiget, selle vastu 42 liiget. Vastavalt hääletustulemusele saadeti seaduseelnõu edasi teisele lugemisele. XIII Riigikogus läbis esimese lugemise Eesti-Venemaa piirilepingu ratifitseerimise seaduse eelnõu. Eelnõu menetlemise jätkamist toetas 63 Riigikogu liiget, eelnõu tagasilükkamise poolt oli 13 Riigikogu liiget. Belgia politsei viis Brüsselist lõunas asuvas Sambreville'is läbi terrorivastase operatsiooni, mille käigus otsiti relvi ja laskemoona. Pärast operatsiooni alandas valitsus ka Brüsselis kehtinud kõrgeimat ohutaset. Gibraltaris toimusid parlamendivalimised. Valimised võitis Gibraltari Sotsialistlik Tööpartei, mida toetas 68,4% valijatest ja mis sai 17-kohalises parlamendis 10 kohta. Ülejäänud 7 kohta said Gibraltari Sotsiaaldemokraadid. Valimisaktiivsus oli 70,8%. Nigeri lõunaosas Diffa ringkonnas ründasid äärmusliku islamiliikumise Boko Haram võitlejad Gogone küla ja tapsid seal 15 inimest. Prantsusmaa president François Hollande viibis ametlikul visiidil Venemaal, et pidada Venemaa presidendi Vladimir Putiniga läbirääkimisi koostöö tõhustamiseks äärmusliku islamiliikumise Islamiriik vastu võitlemisel. Saksamaa valitsus kinnitas, et Saksamaa hakkab Prantsusmaa toetuseks oma vägedega osalema Süürias äärmusliku islamiorganisatsiooni Islamiriik vastastes sõjalistes operatsioonides. Venemaal Krasnojarski krais kukkus alla helikopter Mil Mi-8, mille pardal oli õnnetuse ajal kokku 25 inimest. Õnnetuses hukkus 10 inimest, kelle seas oli ka 3 riikliku naftafirma Rosneft töötajat. Venemaa põllumajandusministeerium teatas, et tõhustab kontrolli Türgist Venemaale eksporditavate põllumajandussaaduste ja toidukaupade üle, kuna ministeeriumi hinnangul ei vasta umbes 15% Türgist sisseveetud toodangust Venemaal kehtivatele nõuetele. Venemaa seda sammu peetakse vastuseks Venemaa ründelennuki allatulistamisele Türgi õhuruumis 2 päeva varem. Eestit külastas Soome justiitsminister Jari Lindström, kes kohtus oma Eesti kolleegi Urmas Reinsaluga. Eestisse saabus kahepäevasele ametlikule visiidile Küprose põllumajandus-, maaelu- ja keskkonnaminister Níkos Kouyiális. Eesti kaitseminister Hannes Hanso osales Tapal Eestis viibivate Ameerika Ühendriikide sõduritega tänupüha pidulikul õhtusöögil. Eesti majandus- ja taristuminister Kristen Michal jättis kooskõlastamata tervise- ja tööministri Jevgeni Ossinovski esitatud alkoholimüügi ja -reklaami piirangute eelnõu, sest pidas seda vastuolus olevaks hea õigusloome tavaga. Eestis tähistati kodanikupäeva. Selle puhul kuulutab kultuuriminister Indrek Saar Tallinnas Eesti Ajaloomuuseumi Suurgildi hoones välja Aasta kodaniku 2015, kelleks sai Helen Sildna. Kodanikupäeva aumärgid andis üle siseminister Hanno Pevkur. Eesti suursaadik Venemaal Arti Hilpus andis Moskvas Venemaa presidendile Vladimir Putinile üle oma volikirjad. Eesti lende korraldav ettevõte Nordic Aviation Group teatas, et lõpetab Scandinavian Airlinesi liiniletuleku tõttu alates 30. novembrist lennud Tallinnast Kopenhaagenisse. Samuti teatas firma lendude vähendamisest Stockholmi liinil. Maardu linnavolikogu valis häältega 11:10 uueks linnapeaks senise abilinnapea, Eestimaa Ühendatud Vasakpartei esimehe Valev Kaldi. Narva linnavolikogu avaldas 20 poolthäälega umbusaldust linnapeale Eduard Eastile. Kuni uue linnapea valimiseni nimetati linnapea kohusetäitjaks abilinnapea Tatjana Patsanovskaja. Ameerika Ühendriikides Colorado osariigis Colorado Springsis ründas 57-aastane Robert L. Dear pereplaneerimisorganisatsiooni Planned Parenthood naistekliinikut. Rünnakus hukkus 3 inimest, teiste seas ka 1 politseinik; veel 9 inimest said haavata. Pärast mitmete inimeste pantvangi võtmist algas mitmetunnine vastasseis politseiga, mis lõppes ründaja alistumisega. Jordani Läänekaldal toimus 2 rünnakut, kus palestiinlased püüdsid Iisraeli sõdureid autoga alla ajada. Kokku sai vigastada 10 Iisraeli sõdurit, mõlemad ründajad lasti kohapeal maha. Luksemburgis Luxembourgis toimus Euroopa Liidu regionaalarengu eest vastutavate ministrite mitteametlik kohtumine, kus Eestit esindas riigihalduse minister Arto Aas. Lätis toimus haridus- ja teadustöötajate ühepäevane streik, millega nõuti valitsuselt paremaid palgatingimusi ning kõrghariduse ja teaduse rahastamisel võetud kohustuste täitmist. Nigeerias Kano osariigis Dakozoye küla lähistel ründas enesetaputerrorist šiiidi muslimite protsessiooni. 21 inimest sai rünnakus surma, lisaks said paljud veel haavata. Rünnaku eest võttis vastutuse äärmuslik islamiliikumine Boko Haram. Paavst Franciscus jätkas oma Aafrika visiiti, suundudes Keeniast Ugandasse. Prantsusmaal Pariisis mälestati Pariisi terrorirünnakutes hukkunud 130 inimest. Les Invalidesi sõjamuuseumis toimunud tseremoonial osalesid ka president François Hollande ja teised võimuesindajad. Rahvaste Ühenduse uueks peasekretäriks valiti Patricia Scotland, Scotland of Asthali paruness. Tema ametiaeg algab 1. aprillil 2016. Venemaa välisminister Sergei Lavrov teatas, et Venemaa peatab alates 1. jaanuarist 2016 viisavabaduse Türgiga. Eestit külastas Euroopa Komisjoni energeetikavolinik Maroš Šefčovič, kes kohtus siin Eesti keskkonnaministri Marko Pomerantsiga. Eesti maaeluminister Urmas Kruuse külastas Ida-Virumaad ja Lääne-Virumaad ning kohtus sealsete põllumajandustootjatega. Eesti välisminister Marina Kaljurand avas Tallinnas Sloveenia aukonsulaadi. Eesti Ametiühingute Keskliidu VII kongressil valiti organisatsiooni esimeheks teiseks ametiajaks tagasi Peep Peterson. 129 delegaadist toetas teda salajasel hääletusel 107. Egiptuse kopti kiriku Aleksandria paavst Tawadros II külastas Jeruusalemma, et osaleda seal kopti piiskopi matustel. Tema eelkäija Shenouda III vältis Iisraeli külastamist ja keelas ka kopti kiriku liikmetel seal palverännakul käia. Euroopa rändekriis: Makedoonia sõjavägi alustas piirile Kreekaga immigrantide kontrollimatu sissevoolu tõkestamiseks metalltara püstitamist. Samal päeval, kui üks immigrant oli rongivagunile ronides saanud elektrilöögi, puhkesid piiril kokkupõrked Makedoonia politsei ja immigrantide vahel. Politsei kasutas vägivallatsejate ohjeldamiseks pisargaasi ja šokigranaate. Türgi kaguosas Diyarbakıris lasti tänaval maha tuntud kurdi advokaat ja inimõiguste aktivist Tahir Elçi. Rünnakus hukkus ka 2 politseinikku. Mõni tund hiljem avaldasid sajad inimesed İstanbulis mõrva vastu protesti; kuna tegemist oli sanktsioneerimata meeleavaldusega, ajas politsei selle pisargaasi ja veekahurite abil laiali. Järgmisel päeval Diyarbakıris toimunud Elçi matustel osalesid tuhanded inimesed. Türgi välisministeerium andis Türgi ja Venemaa vaheliste suhete pingestumise tõttu oma kodanikele soovituse lükata edasi kõik vältimatud reisid Venemaale. Venemaa president Vladimir Putin kiitis heaks majanduslike sanktsioonide kehtestamise Türgile. Alates 1. jaanuarist 2016 on Venemaa reisibüroodel keelatud müüa turismireise Türgisse, samuti keelustati Venemaalt Türgisse tehtavad tšarterlennud, Türgi kodanike palkamine ja mitmete Türgi toodete import Venemaale. Eestis meenutati 97 aasta möödumist Vabadussõja algusest. Selle puhul toimus Tori kirikus pidulik jumalateenistus sõjaohvrite mälestuseks. Burkina Fasos toimusid parlamendi- ja presidendivalimised. Iisraelis Jeruusalemmas lasi piirivalve maha noaga Iisraeli piirivalvurit kaela pussitanud palestiinlase. Paavst Franciscus alustas visiiti Kesk-Aafrika Vabariigis, lõpetades sellega oma ringreisi Aafrika riikides. Tallinnas Tondiraba jäähallis toimus Eesti Keskerakonna kongress, kus erakonna esimeheks valiti tagasi Edgar Savisaar. Savisaart toetas 541 kongressi delegaati, tema vastaskandidaati Kadri Simsonit 486 delegaati. Erakonna uuteks aseesimeesteks nimetas Savisaar Jaanus Karilaidi, Siret Kotka, Olga Ivanova ja Yana Toomi. Paavst Franciscus lõpetas oma visiidi Kesk-Aafrika Vabariigis. Visiidi viimasel päeval külastas paavst ka mošeed pealinna Bangui ühes ohtlikumaks peetavas linnaosas, muslimite enklaavis PK5. Prantsusmaal Pariisis algas ÜRO kliimamuutuste raamkonventsiooni osaliste konverentsi 21. istung, mille esimesel päeval osales teiste riigijuhtide seas ka Eesti peaminister Taavi Rõivas. Türgi parlamendis läbis peaminister Ahmet Davutoğlu uus valitsus edukalt usaldushääletuse ja sai heakskiidu oma valitsuse programmile. Eesti kaitseminister Hannes Hanso oli visiidil Suurbritannia pealinnas Londonis, kus ta allkirjastas ühendekspeditsiooniväe vastastikuse mõistmise memorandumi. Eesti kultuuriminister Indrek Saar külastas Harju maakonna idaosa kultuuriasutusi ja kohtus Harju maavanema Ülle Rajasaluga. In Central Asia, Kerry raises rights but tempers public criticism Reuters, 1.11.2015 (vaadatud 2.11.2015) U.S. Episcopal Church installs its first black presiding bishop Reuters, 1.11.2015 (vaadatud 2.11.2015) November 2015 Rulers.org (vaadatud 3.11.2015) Thousands march in Niger to denounce vote preparations Reuters, 1.11.2015 (vaadatud 2.11.2015) Islamist al Shabaab attacks Somali hotel, kill at least 13 Reuters, 1.11.2015 (vaadatud 2.11.2015) Nov 1 Elections: Results Hürriyet Daily News (vaadatud 3.11.2015) Amid crisis, Burundi president sets deadline to give up guns Reuters, 2.11.2015 (vaadatud 3.11.2015) Iraq parliament bars Abadi government from passing reforms unilaterally Reuters, 2.11.2015 (vaadatud 3.11.2015) Kyrgyz PM secures support of new parliament coalition Reuters, 2.11.2015 (vaadatud 3.11.2015) Turkish police raid news magazine over post-election cover Reuters, 2.11.2015 (vaadatud 3.11.2015) Vatican arrests cleric, laywoman suspected of leaking secret documents Reuters, 2.11.2015 (vaadatud 3.11.2015) Eelinfo (45. nädal) Vabariigi Valitsus (vaadatud 11.11.2015) Ohio voters weigh legalizing recreational marijuana use Reuters, 2.11.2015 (vaadatud 3.11.2015) Ohio voters reject measure legalizing recreational marijuana use Reuters, 3.11.2015 (vaadatud 4.11.2015) Kerry reassures Afghanistan's neighbors over U.S. troop drawdown Reuters, 3.11.2015 (vaadatud 3.11.2015) Bangladesh writers stage freedom rally despite fear of attack Reuters, 3.11.2015 (vaadatud 3.11.2015) Greece to relocate first group of 30 refugees to Luxembourg Reuters, 3.11.2015 (vaadatud 3.11.2015) Swedish police clear Roma camp in pre-dawn raid Reuters, 3.11.2015 (vaadatud 3.11.2015) Thousands march in Romania as toll from nightclub fire reaches 32 Reuters, 3.11.2015 (vaadatud 4.11.2015) Two Turkish news magazine editors charged over 'coup attempt' Reuters, 3.11.2015 (vaadatud 3.11.2015) Colombia's highest court legalizes adoption by gay couples Reuters, 4.11.2015 (vaadatud 5.11.2015) New Canada PM Trudeau to be sworn in, promising 'sunny ways' Reuters, 4.11.2015 (vaadatud 4.11.2015) Kyrgyz parliament reappoint Temir Sariyev prime minister[alaline kõdulink] Reuters, 5.11.2015 (vaadatud 5.11.2015) Plane crashes in South Sudan, witnesses say dozens killed Reuters, 4.11.2015 (vaadatud 4.11.2015) Maldives declares state of emergency as turmoil deepens Reuters, 4.11.2015 (vaadatud 4.11.2015) Pakistan factory collapses, killing at least 18, scores trapped m Reuters, 4.11.2015 (vaadatud 5.11.2015) Death toll from Pakistan factory collapse reaches 44 Reuters, 8.11.2015 (vaadatud 9.11.2015) France ends law banning blood donation from gay men Reuters, 4.11.2015 (vaadatud 5.11.2015) Romanian PM Ponta quits after protests, paves way for cabinet reshuffle Reuters, 4.11.2015 (vaadatud 4.11.2015) Kesk- ja Ida-Euroopa riigipeade Bukaresti kohtumise märksõnad olid liitlaste solidaarsus ja jagatud vastutus Vabariigi Presidendi Kantselei, 4.11.2015 (vaadatud 5.11.2015) Turkey's Erdogan says new constitution should be priority for parliament[alaline kõdulink] Reuters, 4.11.2015 (vaadatud 4.11.2015) Eesti saadab politseiüksuse Sloveenia-Horvaatia piirile ERR Uudised, 3.11.2015 (vaadatud 3.11.2015) Same-sex couples deemed Mormon apostates in renewed exclusion of gays Reuters, 6.11.2015 (vaadatud 7.11.2015) Former Russian press minister Lesin dies in Washington Reuters, 6.11.2015 (vaadatud 7.11.2015) Two killed after dams burst at Brazil iron mine, many missing Reuters, 6.11.2015 (vaadatud 6.11.2015) Egypt court postpones Mubarak's final trial over 2011 killing of protesters Reuters, 5.11.2015 (vaadatud 5.11.2015) China's Xi in Vietnam to advance 'comradely' ties Reuters, 5.11.2015 (vaadatud 5.11.2015) Reinsalu okupatsioonikahjude nõudmisest: Balti riikide koostöömemorandumiga ühinemine oli ainuõige ERR Uudised, 6.11.2015 (vaadatud 6.11.2015) Romania's president appoints education minister as interim PM Reuters, 5.11.2015 (vaadatud 5.11.2015) Train crash in northern Bavaria kills two[alaline kõdulink] Reuters, 6.11.2015 (vaadatud 6.11.2015) President Ilves sõidab ametlikule visiidile Taani Vabariigi Presidendi Kantselei, 3.11.2015 (vaadatud 5.11.2015) Obama rejects Keystone XL pipeline in win for greens Reuters, 6.11.2015 (vaadatud 6.11.2015) Sweden says can no longer guarantee housing for new refugees[alaline kõdulink] Reuters, 6.11.2015 (vaadatud 6.11.2015) Putin peatas kõik Egiptuse lennud ERR Uudised, 6.11.2015 (vaadatud 6.11.2015) Mexico targets business boom in Cuba as Castro visits Reuters, 6.11.2015 (vaadatud 7.11.2015) German parliament votes to criminalize commercial euthanasia Reuters, 6.11.2015 (vaadatud 6.11.2015) Cholera spreads from Iraq to Syria, Kuwait, Bahrain: UNICEF Reuters, 6.11.2015 (vaadatud 6.11.2015) Aasta Naine 2015 on välisminister Marina Kaljurand ERR Uudised, 6.11.2015 (vaadatud 6.11.2015) Leaders of China, Taiwan meet for first time in six decades Reuters, 7.11.2015 (vaadatud 7.11.2015) Finnish government avoids break-up, reaches reform deal Reuters, 7.11.2015 (vaadatud 7.11.2015) Euroopa Komisjonist tuli negatiivne otsus, Estonian Airiga on lõpp ERR Uudised, 7.11.2015 (vaadatud 9.11.2015) Carson endorses statehood for Puerto Rico at island rally Reuters, 8.11.2015 (vaadatud 9.11.2015) Bulgarian police protest despite pledge to reverse benefit cuts Reuters, 8.11.2015 (vaadatud 9.11.2015) Italy's divided right unites for anti-Renzi rally Reuters, 8.11.2015 (vaadatud 9.11.2015) Nordic Aviation alustab koostöös viie lennufirmaga otseühenduste pakkumist Tallinnast ERR Uudised, 7.11.2015 (vaadatud 11.11.2015) Eelinfo (46. nädal) Vabariigi Valitsus (vaadatud 11.11.2015) Tänavune aasta isa on Kalevi Kaur ERR Uudised, 8.11.2015 (vaadatud 11.11.2015) Kataloonia parlament hääletas Hispaaniast lahkulöömise poolt ERR Uudised, 9.11.2015 (vaadatud 11.11.2015) Jordaanias lasti maha kaks ameeriklast ja üks lõuna-aafriklane ERR Uudised, 9.11.2015 (vaadatud 11.11.2015) SAS alustab lende Tallinna ERR Uudised, 9.11.2015 (vaadatud 11.11.2015) Riigifirma ostis 2011. aastal soetatud Bombardieride liisingulepingud välja ERR Uudised, 9.11.2015 (vaadatud 11.11.2015) Palmer Estonian Airi likvideerimisest: meil ei ole kohustust töötajatele väljamakseid teha ERR Uudised, 9.11.2015 (vaadatud 11.11.2015) In Republican Debate, Candidates Battle Sharply on Immigration The New York Times, 10.11.2015 (vaadatud 11.11.2015) Maldives lifts state of emergency early, foreign minister says Reuters, 10.11.2015 (vaadatud 11.11.2015) Kaitseministeeriumi kantsleriks saab ilmselt Jonatan Vseviov Postimees, 10.11.2015 (vaadatud 11.11.2015) Selgus aasta põllumees 2015 Postimees Majandus24, 10.11.2015 (vaadatud 11.11.2015) Bulgarian parliament okays arrest of nationalist party leader[alaline kõdulink] Reuters, 11.11.2015 (vaadatud 11.11.2015) Slovenia putting up fence along border with Croatia to control migrant flow Reuters, 11.11.2015 (vaadatud 11.11.2015) Danish prime minister plans tighter controls on refugees, migrants Reuters, 11.11.2015 (vaadatud 11.11.2015) Spain goes to court to block Catalonia secession bid Reuters, 11.11.2015 (vaadatud 11.11.2015) Japan's first commercial jet in 50 years makes maiden flight Reuters, 11.11.2015 (vaadatud 11.11.2015) Serbian PM lays flowers for 1995 massacre victims in Srebrenica Reuters, 11.11.2015 (vaadatud 11.11.2015) Military jet crashes in Ukraine, killing pilot Reuters, 11.11.2015 (vaadatud 11.11.2015) Eesti ja Soome riigipead arutasid piiriüleste e-teenuste tulevikku Vabariigi Presidendi Kantselei, 11.11.2015 (vaadatud 16.11.2015) Two killed in clashes between Armenian-backed Karabakh troops and Azeri army Reuters, 13.11.2015 (vaadatud 13.11.2015) Australian PM Turnbull looks to heal wounds on Indonesia visit Reuters, 11.11.2015 (vaadatud 11.11.2015) Euroopa Komisjon kuulutas Kristo Käärmanni ja Taavet Hinrikuse tänavu parimateks veebiettevõtjateks ERR Uudised, 12.11.2015 (vaadatud 13.11.2015) Modi visits Britain, seeks to bounce back from election blow Reuters, 11.11.2015 (vaadatud 11.11.2015) Britain, India sign over 9 billion pounds in deals despite protests Reuters, 12.11.2015 (vaadatud 13.11.2015) Two suicide bombers hit Hezbollah bastion in Lebanon, 43 killed Reuters, 12.11.2015 (vaadatud 13.11.2015) Tallinna volikogu võttis vastu teise positiivse lisaeelarve ERR Uudised, 13.11.2015 (vaadatud 13.11.2015) EU gives green light to German, Swedish temporary border checks Reuters, 13.11.2015 (vaadatud 13.11.2015) Suicide bomb in Baghdad kills at least 18: medics Reuters, 13.11.2015 (vaadatud 13.11.2015) Kurdish forces say Islamic State defeated in Iraq's Sinjar Reuters, 13.11.2015 (vaadatud 13.11.2015) Palestinian gunman kills two Israelis in West Bank: army Reuters, 13.11.2015 (vaadatud 14.11.2015) Islamic State says France remains top target Reuters, 14.11.2015 (vaadatud 14.11.2015) France to decree state of emergency, shut borders: Hollande Reuters, 13.11.2015 (vaadatud 14.11.2015) Pariisi tulistamistes ja plahvatustes hukkunuid 128 – "Inimesed langesid nagu doominokivid" ERR Uudised, 14.11.2015 (vaadatud 14.11.2015) France in shock after Islamist attacks kill 129 Reuters, 15.11.2015 (vaadatud 15.11.2015) Russia Suspended From World Track and Field The New York Times, 13.11.2015 (vaadatud 14.11.2015) Ukrainian civilian helicopter crashes in Slovakia, seven people dead Reuters, 13.11.2015 (vaadatud 14.11.2015) Massive crowd protest in South Korea against Park's labor reform plans Reuters, 14.11.2015 (vaadatud 14.11.2015) Belgium imposes frontier checks with France after Paris attacks Reuters, 13.11.2015 (vaadatud 14.11.2015) At least 10 killed as train derails during testing in eastern France Reuters, 14.11.2015 (vaadatud 15.11.2015) Five soldiers killed in east, highest toll in two months: Ukraine military Reuters, 14.11.2015 (vaadatud 14.11.2015) Romania PM announces technocrat cabinet, requires parliament support Reuters, 15.11.2015 (vaadatud 16.11.2015) Paris attack puts terrorism center-stage as world leaders meet in Turkey Reuters, 14.11.2015 (vaadatud 15.11.2015) Obama rules out U.S. troops on the ground to fight Islamic State Reuters, 16.11.2015 (vaadatud 16.11.2015) Eelinfo (47. nädal) Vabariigi Valitsus (vaadatud 16.11.2015) Välisminister Brüsselis: terrorismivastast võitlust ja pagulaspoliitikat tuleb käsitleda eraldi Välisministeerium, 16.11.2015 (vaadatud 16.11.2015) Egypt kills 24 militants in central Sinai, security sources say Reuters, 16.11.2015 (vaadatud 16.11.2015) Islamic State threatens attack on Washington, other countries Reuters, 16.11.2015 (vaadatud 16.11.2015) Eesti aasta motosportlaseks valiti Aigar Leok ERR Uudised, 16.11.2015 (vaadatud 16.11.2015) Eesti Orienteerumisliit sai uue presidendi ja juhatuse ERR Sport, 16.11.2015 (vaadatud 16.11.2015) Obama arrives in Manila for APEC summit, bilateral meetings Reuters, 17.11.2015 (vaadatud 18.11.2015) Hungarian parliament votes to challenge EU migrant quotas in court Reuters, 17.11.2015 (vaadatud 18.11.2015) Yemen's exiled president returns to rally forces, over 50 killed Reuters, 17.11.2015 (vaadatud 18.11.2015) Blast at market in northeastern Nigeria's Yola kills 32 Reuters, 18.11.2015 (vaadatud 18.11.2015) Northern Ireland parties agree deal to salvage power-sharing government Reuters, 17.11.2015 (vaadatud 18.11.2015) Rwandan Senate votes to allow President Kagame more time in office Reuters, 17.11.2015 (vaadatud 18.11.2015) Germany game against Netherlands called off over bomb fears Reuters, 17.11.2015 (vaadatud 18.11.2015) Turkey detains eight at Istanbul airport on suspicion of links to Islamic State Reuters, 18.11.2015 (vaadatud 18.11.2015) President Ilves Zürichis: kui Euroopa sai hakkama Teise maailmasõja järgses kaoses, peab Euroopa ka nüüd hakkama saama Vabarii Presidendi Kantselei, 18.11.2015 (vaadatud 23.11.2015) Eesti jalgpallikoondis purustas Pareiko lahkumismängus Saint Kittsi ja Nevise ERR Sport, 17.11.2015 (vaadatud 18.11.2015) Greek farmers, police clash during tax hikes protest Reuters, 18.11.2015 (vaadatud 18.11.2015) Two die in police raid on group planning new Paris attack Reuters, 18.11.2015 (vaadatud 18.11.2015) Three people were killed in Wednesday's raid by French police: official Reuters, 20.11.2015 (vaadatud 20.11.2015) Germany to send 130 more soldiers to Afghanistan Reuters, 18.11.2015 (vaadatud 18.11.2015) Russia to ban food imports from Ukraine from January 1: TASS Reuters, 18.11.2015 (vaadatud 18.11.2015) Nädalainfo (47. nädal) Välisministeerium (vaadatud 23.11.2015) Nordic Aviation alustab detsembris lende Münchenisse ERR Uudised, 18.11.2015 (vaadatud 18.11.2015) Priit Toobal astub riigikogust tagasi ERR Uudised, 18.11.2015 (vaadatud 18.11.2015) Palestiinlasest terrorist pussitas Tel Avivis surnuks 2 inimest ERR Uudised, 19.11.2015 (vaadatud 20.11.2015) Soome postitöötajate streik häirib postivahetust Soomega ERR Uudised, 19.11.2015 (vaadatud 20.11.2015) Estonian Airi nõukogu teeb ettepaneku ikkagi pankroti teed minna ERR Uudised, 19.11.2015 (vaadatud 20.11.2015) Toobali asemel riigikokku tulnud Anneli Ott andis ametivande ERR Uudised, 19.11.2015 (vaadatud 20.11.2015) Leht: Toobal võttis ühendust koolipoistega, et neid sauna kutsuda ERR Uudised, 19.11.2015 (vaadatud 20.11.2015) Priit Toobal meelitas eravestlustes koolipoisse Postimees, 18.11.2015 (vaadatud 20.11.2015) Israeli spy Pollard freed after 30 years in U.S. prison Reuters, 20.11.2015 (vaadatud 20.11.2015) EU tightens border checks, gun control after Paris Reuters, 20.11.2015 (vaadatud 20.11.2015) Explosive device goes off near Bosnian army chief's car, no one hurt Reuters, 21.11.2015 (vaadatud 22.11.2015) Hungary's PM Orban says EU should revamp founding treaties Reuters, 20.11.2015 (vaadatud 20.11.2015) Italian leader Renzi wins confidence vote over budget Reuters, 20.11.2015 (vaadatud 20.11.2015) Balti riigipead rääkisid põgenikekriisist, julgeolekust ja võitlusest terrorismiga Vabariigi Presidendi Kantselei, 20.11.2015 (vaadatud 23.11.2015) At least 27 dead after Islamists seize luxury hotel in Mali's capital Reuters, 20.11.2015 (vaadatud 20.11.2015) Mali deepens probe into deadly attack on luxury hotel Reuters, 22.11.2015 (vaadatud 23.11.2015) France's Hollande thanks Morocco for help after Paris attacks Reuters, 20.11.2015 (vaadatud 20.11.2015) Toobal, Laasi ja Keskerakond jäid riigikohtus süüdi ERR Uudised, 20.11.2015 (vaadatud 20.11.2015) Siim Kallast ei valitud Euroopa liberaalide juhiks ERR Uudised, 21.11.2015 (vaadatud 22.11.2015) Helicopter crashes at New Zealand glacier, killing all seven on board Reuters, 21.11.2015 (vaadatud 22.11.2015) Kerstin-Oudekki Loone asub Lauri Laasi asemel riigikogu liikmeks ERR Uudised, 20.11.2015 (vaadatud 20.11.2015) Oudekki Loone andis ametivande ERR Uudised, 26.11.2015 (vaadatud 26.11.2015) Sixteen people injured in New Orleans park shooting Reuters, 22.11.2015 (vaadatud 23.11.2015) Bangladesh executes two opposition leaders for 1971 war crimes Reuters, 22.11.2015 (vaadatud 22.11.2015) Two Palestinians die in attacks on Israelis ahead of Kerry visit[alaline kõdulink] Reuters, 22.11.2015 (vaadatud 22.11.2015) Israeli fatally stabbed, three Palestinian attackers killed in West Bank: police[alaline kõdulink] Reuters, 22.11.2015 (vaadatud 23.11.2015) Turkey's pro-Kurdish leader unharmed after bullet hits car: party Reuters, 22.11.2015 (vaadatud 23.11.2015) Erdogan ally takes key position in Turkish parliament Reuters, 22.11.2015 (vaadatud 23.11.2015) Krimmis kuulutati välja erakorraline olukord ERR Uudised, 22.11.2015 (vaadatud 22.11.2015) Kerry to meet Saudi, UAE officials on unifying Syrian opposition Reuters, 23.11.2015 (vaadatud 23.11.2015) Four killed in military helicopter crash at Army base in Texas Reuters, 24.11.2015 (vaadatud 24.11.2015) Chris Bergin, Blue Origin achieve latest milestone in reusable rocket aspirations. Nasaspaceflight.com, 24.11.2015 (vaadatud 23.12.2015) Eelinfo (48. nädal) Vabariigi Valitsus (vaadatud 23.11.2015) Kerry calls for calm as Palestinian attacks on Israelis surge Reuters, 23.11.2015 (vaadatud 23.11.2015) Iraq closes northern airspace over missiles launched at Syria Reuters, 23.11.2015 (vaadatud 23.11.2015) U.S. military helicopter crashes in South Korea, two dead Reuters, 23.11.2015 (vaadatud 23.11.2015) Bus crash in central Mexico kills 20 people Reuters, 23.11.2015 (vaadatud 23.11.2015) Iran leader hosts Putin, says U.S. policies threaten Tehran, Moscow Reuters, 23.11.2015 (vaadatud 23.11.2015) Opositsioonisaadikud algatasid eelnõu kooseluseaduse tühistamiseks Postimees, 23.11.2015 (vaadatud 23.11.2015) Kerry says Palestinian attacks 'acts of terrorism' that must be condemned[alaline kõdulink] Reuters, 24.11.2015 (vaadatud 24.11.2015) Burundi suspends 10 civil society groups as crisis deepens Reuters, 24.11.2015 (vaadatud 24.11.2015) Egiptuses korraldati kohtunikke majutavale hotellile terrorirünnak, hukkus neli inimest ERR Uudised, 24.11.2015 (vaadatud 25.11.2015) Bomb blast in central Athens damages Cypriot Embassy Reuters, 24.11.2015 (vaadatud 24.11.2015) Rahvusvaheline Maleföderatsioon kuulutas 2016. aasta Paul Kerese aastaks ERR Sport, 24.11.2015 (vaadatud 25.11.2015) Syria insurgents destroy Russian helicopter with missile Reuters, 24.11.2015 (vaadatud 24.11.2015) Bombing of Tunisia presidential guard bus kills 12 Reuters, 24.11.2015 (vaadatud 24.11.2015) Tunisia says suicide bomber carried out bus attack claimed by Islamic State Reuters, 25.11.2015 (vaadatud 25.11.2015) Turkey downs Russian warplane near Syria border, Putin warns of 'serious consequences' Reuters, 24.11.2015 (vaadatud 24.11.2015) Aino Kallase tõlkepreemia teenis Piret Saluri ERR Kultuur, 24.11.2015 (vaadatud 25.11.2015) Eelinfo (48. nädal) Välisministeerium (vaadatud 30.11.2015) EKRE venitamistaktika lükkas kooseluseaduse arutamise homsesse ERR Uudised, 24.11.2015 (vaadatud 25.11.2015) Brussels lockdown ends but manhunt goes on Reuters, 25.11.2015 (vaadatud 25.11.2015) Euroopa parlamendi filmiauhinna laureaat on Deniz Gamze Ergüveni debüütfilm "Mustang" ERR Kultuur, 25.11.2015 (vaadatud 25.11.2015) Palestinian stabs Israeli soldier and is shot dead: army Reuters, 25.11.2015 (vaadatud 25.11.2015) Pope in Africa says dialogue vital to avert violence in God's name Reuters, 26.11.2015 (vaadatud 26.11.2015) Estonian Airi ajutised pankrotihaldurid on Toomas Saarma ja Andrias Palmits ERR Uudised, 25.11.2015 (vaadatud 25.11.2015) Kooseluseaduse jõustamise eelnõu läbis napilt esimese lugemise ERR Uudised, 25.11.2015 (vaadatud 25.11.2015) Eesti-Vene piirilepingute ratifitseerimine läbis esimese lugemise Postimees, 25.11.2015 (vaadatud 26.11.2015) Belgian police mount raid south of Brussels: media Reuters, 26.11.2015 (vaadatud 26.11.2015) Boko Haram militants kill 15 in southern Niger: sources Reuters, 26.11.2015 (vaadatud 26.11.2015) France's Hollande heads to Russia hoping for Syria breakthrough Reuters, 25.11.2015 (vaadatud 26.11.2015) Bundeswehr zieht in den Kampf gegen IS Frankfurter Rundschau, 26.11.2015 (vaadatud 27.11.2015) Ten people, including Rosneft workers, killed in helicopter crash in Siberia Reuters, 26.11.2015 (vaadatud 26.11.2015) Russia cracks down on Turkey food imports after jet downed Reuters, 26.11.2015 (vaadatud 26.11.2015) Ossinovski alkoholipiirangute pakett sai vastakat tagasisidet ERR Uudised, 27.11.2015 (vaadatud 27.11.2015) Putin: piirilepingu jõustumine Eestiga võiks aidata kaasa usalduse suurenemisele ERR Uudised, 26.11.2015 (vaadatud 26.11.2015) Nordic Aviation lõpetab lennud Kopenhaageni liinil ERR Uudised, 26.11.2015 (vaadatud 26.11.2015) Maardu linnapeaks sai Valev Kald ERR Uudised, 26.11.2015 (vaadatud 26.11.2015) Narva linnavolikogu tagandas linnapea Postimees, 26.11.2015 (vaadatud 27.11.2015) Suspect named in rampage at Colorado Planned Parenthood clinic Reuters, 27.11.2015 (vaadatud 27.11.2015) Two Palestinians ram cars into Israeli soldiers, shot dead Reuters, 27.11.2015 (vaadatud 27.11.2015) Lätis streigivad täna õpetajad ERR Uudised, 27.11.2015 (vaadatud 27.11.2015) Suicide bomber hits Shi'ite procession in Nigeria's Kano state Reuters, 27.11.2015 (vaadatud 27.11.2015) Boko Haram claims responsibility for Kano suicide bomb: SITE Reuters, 28.11.2015 (vaadatud 28.11.2015) France pays tribute to victims of Paris attacks Reuters, 27.11.2015 (vaadatud 27.11.2015) Lavrov: Venemaa peatab 1. jaanuarist viisavaba reisimise Türgiga Postimees, 27.11.2015 (vaadatud 27.11.2015) Ametühingute keskliidu esimehena jätkab Peep Peterson ERR Uudised, 27.11.2015 (vaadatud 27.11.2015) Egyptian Coptic Pope makes rare Jerusalem visit Reuters, 28.11.2015 (vaadatud 28.11.2015) Police, migrants clash on Macedonia border; soldiers build fence Reuters, 28.11.2015 (vaadatud 28.11.2015) Top Kurdish lawyer shot dead in southeast Turkey Reuters, 28.11.2015 (vaadatud 28.11.2015) Thousands gather for funeral of top Kurdish lawyer Reuters, 29.11.2015 (vaadatud 29.11.2015) Turkish foreign ministry advises against all non-urgent travel to Russia Reuters, 28.11.2015 (vaadatud 28.11.2015) Putin approves sanctions on Turkey after jet downing Hürriyet Daily News, 28.11.2015 (vaadatud 29.11.2015) Tori mälestuskirikus meenutati Vabadussõja sangareid ERR Uudised, 28.11.2015 (vaadatud 29.11.2015) Israeli officers shoot dead Palestinian attacker: police Reuters, 29.11.2015 (vaadatud 29.11.2015) Under tight security, pope urges peace in central Africa Reuters, 29.11.2015 (vaadatud 29.11.2015) Ülevaatelugu: Savisaar sai Simsoni ees napi võidu ERR Uudised, 29.11.2015 (vaadatud 30.11.2015) Pope ends Africa tour with mosque visit in besieged Muslim enclave Reuters, 30.11.2015 (vaadatud 1.12.2015) Eelinfo (49. nädal) Vabariigi Valitsus (vaadatud 30.11.2015) Turkey's Davutoglu wins parliamentary vote of confidence[alaline kõdulink] Reuters, 30.11.2015 (vaadatud 1.12.2015)